CELEX: 22007D0088
Language: et
Date: 2007-07-06 00:00:00
Title: EMP Ühiskomitee otsus nr 88/2007, 6. juuli 2007 , millega muudetakse Euroopa Majanduspiirkonna lepingu XIII lisa (transport)

13.12.2007   
            
            
               ET
            
            
               Euroopa Liidu Teataja
            
            
               L 328/34
            
         
      EMP ÜHISKOMITEE OTSUS
   
   nr 88/2007,
   6. juuli 2007,
   millega muudetakse Euroopa Majanduspiirkonna lepingu XIII lisa (transport)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP Ühiskomitee 8. juuni 2007. aasta otsusega nr 54/2007 (1).
            
         
               (2)
            
            
               Euroopa Parlamendi ja nõukogu 12. detsembri 2006. aasta direktiiv 2006/94/EÜ ühiste eeskirjade kehtestamise kohta kaupade autoveo teatavate liikide jaoks (kodifitseeritud versioon) (2) tuleb inkorporeerida lepingusse.
            
         
               (3)
            
            
               Direktiiviga 2006/94/EÜ tunnistatakse kehtetuks esimene nõukogu 23. juuli 1962. aasta direktiiv (liikmesriikidevahelise kaupade autoveo teatavate liikide kohta), (3) mis on inkorporeeritud lepingusse ja mis tunnistatakse lepingu kohaselt kehtetuks.
            
         
               (4)
            
            
               Direktiiv 2006/94/EÜ on tühistatud õigusakti kodifitseeritud versioon ja seetõttu tuleks säilitada selles versioonis tehtud käesolev EMP kohandus,
            
         ON TEINUD JÄRGMISE OTSUSE:
   Artikkel 1
   Lepingu XIII lisa punkti 25 (esimene nõukogu 23. juuli 1962. aasta direktiiv) tekst asendatakse järgmisega:
   
      „32006 L 0094: Euroopa Parlamendi ja nõukogu direktiiv 2006/94/EÜ, 12. detsember 2006, ühiste eeskirjade kehtestamise kohta kaupade autoveo teatavate liikide jaoks (kodifitseeritud versioon) (ELT L 374, 27.12.2006, lk 5).”
   
   Käesolevas lepingus loetakse selle direktiivi sätteid järgmises kohanduses:
   
      „Nimetatud direktiivi sätteid kohaldatakse ainult omal kulul toimuva transpordi suhtes.”
   
   Artikkel 2
   Direktiivi 2006/94/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 7. juulil 2007 tingimusel, et EMP Ühiskomiteele on esitatud kõik lepingu artikli 103 lõike 1 kohased teated (4).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 6. juuli 2007
      
         
            EMP Ühiskomitee nimel
         
         
            eesistuja
         
         Stefán Haukur JÓHANNESSON
         
      
   
   
      (1)  ELT L 266, 11.10.2007, lk 14.
   
      (2)  ELT L 374, 27.12.2006, lk 5.
   
      (3)  EÜT  70, 6.8.1962, lk 2005/62.
   
      (4)  Põhiseadusest tulenevaid nõudeid ei ole nimetatud.